Pasila kirjerááju

Pasila kirjerááju lii Helsig kaavpugkirjerááju toimâsaje Nuorttâ-Pasilast. Tot lii Helsig kaavpugkirjerááju váldukirjerááju já Pasila kuávlu aldakirjerááju. Kirjerááju kulá meid uáivikaavpugkuávlu Helmet-kirjerájuviärmádâhân. Historjá Kirjerááju huksiittâs lii vuávám syemmilâš arkkiteht Kaarlo Leppänen. Huksiittâs julgâsiijđo tevkisčuovjis kaageleh sulâstiteh Aalto-kuávdáá kaavpugtáálu Seinäjokist. Kirjerááju siste-uv láá vaikuttâsah Alvar Aalto kirjeráájuin tegu epinjuolgâ luándučuovâ já visteoosij vielgâdvuotâ. Ko kirjerááju valmâštui ive 1986, tast šoodâi Helsig kaavpugkirjerááju váldukirjerááju Rikhardinkadun kirjerááju sajan. Čuágálduvah Kirječuágálduvah Kirjevuárkká Ive 2007 rääjist kirjerááju lii toimâm Helsig, Espoo, Vantaa já Kauniaisii kaavpugkirjeráájui ohtâsâš kuávlulâš vuárkkákirjerááijun. Tobbeen láá paijeel 200 000 kirjed já paijeel 900 loostâ ihenumerid. Muusikčuágálduvâh Ko Kirjerááju 10 lopâttui čohčuv 2018, te puoh ton CD- já LP-skiäruh sirdojii Pasilan. Ive 2019 Pasila kirjeráájust lijjii suulân 30 000 CD-skiärrud. Fáádást eres soojijn Wikimedia Commonsist láá koveh teikkâ eres tiätuvuárháh fáádást Pasila kirjerááju. Käldeeh